  Туспуктэм: Анжелика Тихонова Наталия Сильвестрова 0+ 23-тӥ куарусёнэ 11 часын Алнаш ёросысь Асан гуртын удмурт тодосчилы, мер но политика ужасьлы, удмуртъёслэсь автономизэс кылдытон бордын тыршисьлы Трофим Борисовлы сӥзем «Трокай» калыккылос фестиваль-конкурс ортчоз. Туэ со улосвылкуспо инлыкен (статус) радъяськоз. Со сярысь ивортодэтъя «Удмуртия» агенстволы Алнаш ёросысь лулчеберт юртысь ёзэтлэн кивалтӥсез Наталия Иванова ивортӥз. Вожвылъяськонэ Удмуртиысь Кез, Глаз, Кияса, Можга, Вавож, Эгра, Алнаш ёросъёсысь но Татарстанысь Менделеевск ёросысь егитъёслэн но бадӟымъёслэн 18 коллективъёссы пыриськозы. Соос калыккылос кырӟанъёсын тодматозы, сям-йылолъёсты возьматозы. Вормисьёсты «Народная песня» но «Обрядовая композиция» номинациосын быръёзы. Пыронэз дунтэк  Фестиваль Удмуртилэсь лулчеберет кылёсбурзэвӧлмытон но азинтон, йӧскалык сям-йылолъёсты утён, элькунамы улӥсь калыкъёслэсь лулчебертсэс эскеронлы мылкыд сётон вылысь радъяське. Тодэ вайытом, 2022-тӥ арын Удмуртиысь йӧскалык театрын Трокай Борисов сярысь спектакль дасязы. Тегъёс: фестиваль вожвылъяськон фольклор ТрокайБорисов Алнаш Удмуртия  